Държавен вестник, бр. 31, 2011 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  31
Чл. 17. Материално-техническото осигуря­
ване на секретариата се осъществява от Ми­
нистерството на вътрешните работи.
Чл. 18. Председателят на съвета внася в 
Министерския съвет годишен доклад за дей­
ността за предходната година.
Чл. 19. За своята дейност в съвета членовете 
не получават възнаграждение. 
Чл. 20. Съветът периодично публикува инфор­
мация за дейността си, анализи, изследвания и 
други материали на официалната интернет стра­
ница на Министерството на вътрешните работи.
4597
ПОСТАНОВЛЕНИЕ № 90 
ОТ 7 АПРИЛ 2011 Г.
за допълнение на Наредбата за заплащането на 
правната помощ, приета с Постановление № 4 
на Министерския съвет от 2006 г. (обн., ДВ, 
бр. 5 от 2006 г.; изм. и доп., бр. 59 от 2009 г.)
МИНИСТЕРСКИЯТ СЪВЕТ
П О С ТА Н О В И :
§ 1. В чл. 22 след думите „граждански от­
ветник“ се поставя запетая и се добавя „както 
и за правна помощ, предоставена от резервен 
защитник“. 
Заключителна разпоредба
§ 2. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
Главен секретар на Министерския съвет:  
Росен Желязков
4598
ПОСТАНОВЛЕНИЕ № 91 
ОТ 7 АПРИЛ 2011 Г.
за изменение и допълнение на Правилника за 
организацията и дейността на Националния 
съвет по наркотичните вещества, приет с 
Постановление № 10 на Министерския съвет 
от 2001 г. (обн., ДВ, бр. 8 от 2001 г.; изм. и 
доп., бр. 86 от 2004 г., бр. 78 и 96 от 2005 г., 
бр. 49 от 2006 г., бр. 45 и 93 от 2009 г., бр. 5 
от 2010 г. и бр. 7 от 2011 г.)
МИНИСТЕРСКИЯТ СЪВЕТ
П О С ТА Н О В И :
§ 1. В чл. 2 се правят следните изменения:
1. В ал. 1 думата „двама“ се заменя с „трима“.
2. В ал. 3 думата „Специализираната“ се 
заменя с „Националната“.
§ 2. Член 3 се изменя така:
„Чл. 3. Членове на съвета от заинтересува­
ните министерства и ведомства са: 
1. заместник-министър на финансите;
2. заместник-министър на образованието, 
младежта и науката;
3. заместник-министър на икономиката, 
енергетиката и туризма;
4. заместник-министър на труда и социал­
ната политика;
5. заместник-министър на външните работи;
6. заместник-министър на отбраната;
7. заместник-министър на земеделието и 
храните;
8. заместник-министър на транспорта, ин­
формационните технологии и съобщенията;
9. заместник-министър на физическото въз­
питание и спорта;
10. директорът на Агенция „Митници“;
11. директорът на Главна дирекция „Борба 
с организираната престъпност“ на Министер­
ството на вътрешните работи;
12. директорът на Главна дирекция „Кри­
минална полиция“ на Министерството на въ­
трешните работи; 
13. заместник-председателят на Държавната 
агенция за закрила на детето;
14. директорът на Националния център по 
наркомании;
15. директорът на дирекция „Национален 
фокусен център за наркотици и наркомании, 
проучвания, информация“ към Националния 
център по наркомании;
16. изпълнителният директор на Изпълни­
телната агенция по лекарствата;
17. секретарят на Централната комисия за 
борба срещу противообществените прояви на 
малолетните и непълнолетните към Минис­
терския съвет;
18. директорът на дирекция „Наркотични 
вещества“ на Министерството на здравеопаз­
ването.“
§ 3. Член 4 се изменя така:
„Чл. 4. В зависимост от въпросите, включени 
в дневния ред, в заседанията на съвета могат 
да участват и представители на юридически 
лица с нестопанска цел, на лечебни заведения, 
регистрирани по Закона за лечебните заведения, 
и на други организации.“
§ 4. Създава се чл. 4а:
„Чл. 4а. (1) В заседанията на съвета участват 
утвърдените от Националния съвет по нарко­
тичните вещества национални координатори 
по наркотиците.
(2) Националните координатори по ал. 1 
изпълняват следните функции:
1. отговарят за координирането и изпълнени­
ето на дейностите по намаляване на търсенето 
и предлагането на наркотични вещества;
2. координират изпълнението на национална 
стратегия за борба срещу злоупотребата с нар­
котични вещества и срещу незаконния трафик 
с наркотични вещества и прекурсори;
3. координират изпълнението на задължени­
ята, произтичащи от международни договори 
и споразумения, по които Република България 
е страна.
(3) Националните координатори по нарко­
тиците отчитат дейността си пред съвета.“